open-index/open-wikipedia-markdown huggingface dataset:
Bohumil Němeček

**Bohumil Němeček** (2. tammikuuta 1938 Tabor, Tšekkoslovakia – 2. toukokuuta 2010 Usti nad Labem, Tšekki) oli tšekkiläinen nyrkkeilijä ja olympiavoittaja ja Euroopan mestari.

Nuoruudessaan Bohumil Němeček oli aktiivi jääkiekkoilija, mutta vuonna 1955 hän keskittyi nyrkkeilyyn. Rooman 1960-luvun olympialaiset olivat ensimmäinen suuri nyrkkeilyturnaus hänelle. Kaikkien yllätykseksi Němeček eteni finaaliin voittamalla neljännesfinaalissa Italian Piero Brandin, välierässä Yhdysvaltain Quincey Danielsin. Loppuotteluun hän sai vastaansa Ghanan edustajan Clement Quarteyn pistein 5-0.

Seuraavan vuoden Belgradin EM-kisoissa ei kuitenkaan tullut menestystä, sillä sarjaa ylemmäsä alle 67 kg nousseena hä hävisi heti ensimmäisen ottelunsa Ranskan Jean Josselinille. Vuoden 1963 EM-kisat Moskovassa olivat sitten Němečekille menestyksellisemmät, sillä hän saavutti pronssia voittamalla ensin saksalaioset vastustajansa, ensin länsisaksalaisen Heinrich Dieterin ja sitten itäsaksalaisen Bruno Gusen, mutta koki sitten välierässä tappion Neuvostoliiton liettualaiselle Ričardas Tamulisille. 

Vuoden 1964 Tokion olympialaisissa ei tullut samanlaista menestystä kuin Roomassa. Tällä kertaa puolivälierässä suomalainen Pertti Purhonen otti Němečekistä voiton keskeytyksellä 3. erässä.

Němeček nousi vielä kerran nyrkkeilyn turnauksen huipulle. Tämä tapahtui touko-kesäkuun taitteessa 1967 Rooman EM-kisoissa, joissa hän sarjassa alle 67 kg eteni Euroopan mestaruuteen voittamalla ensin Länsi-Saksan Dieter Kottyschin, sitten Turkin Celal Sandalin, välierässä Romanian Ion Hodosanin ja loppuottelussa Itä-Saksan Manfred Wolken.

Urheilun uransa lopettamisen jälkeen hänestä tuli vuonna 1968 nyrkkeilyvalmentaja kotiseudullaan Usti nad Labemissa. Hän työskenteli aina vuoteen 2000, jolloin hän sai sydänkokohtauksen, jonka jälkeen hän pitkään sairastettuaan kuoli vuonna 2010.

## Lähteet
I’m Looking Through You

**I’m Looking Through You** on brittiläisen rockyhtyeen The Beatlesin kappale yhtyeen vuoden 1965 albumilta *[[Rubber Soul]]*. Kappaleen teki Paul McCartney. Hän teki kappaleen, kun hänen tyttöstävänsä Jane Asher lähti teatterikiertueelle kotiin jäämiseen sijaan. 

The Beatlesin varhaimpina aikoina Abbey Road -studiolla työskentely oli kallista, joten kappaleen uudelleennauhoittamisen sijaan pienet virheet jätettiin huomioitta. Tämän takia esimerkiksi kappaleen kohdassa 1.20 kuullaan, kuinka McCartney tiputtaa tamburiininsa, mikä on jätetty kappaleeseen.

## Lähteet
Skuukanvaara

**Skuukanvaara** eli **Skoganvarre** (, , kveeniksi *Skuukanvaara*) on kylä Porsangin kunnassa Finnmarkin läänissä Pohjois-Norjassa. Vuonna 2019 Skuukanvaaran osa-alueella (*grunnkrets*) asui 56 henkeä.

Kylä sijaitsee Øvrevann-järven rannalla Luostijoen tuntumassa E6-tien varrella. Maanteitse Skuukanvaarasta Suomeen Karigasniemelle on noin 67 kilometrin matka ja Porsangin kunnan keskustaajamaan Lemmijoelle noin 26 kilometriä. 

Skuukanvaaraa voidaan sanoa saamelaisasutukseksi, sillä siellä asuu useita porojen vaelluksen mukana muuttavia saamelaisperheitä ja poronhoito on alueen pääelinkeino. Øvrevann-järven saaressa sijaitsee myös saamelaisten esi-kristillinen uhripaikka. Kylän saamelainen nimi tarkoittaa ilmeisesti humisevaa tai suhisevaa tunturia.

Skuukanvaarassa toimii *Skoganvarre Villmark* –niminen matkailukeskus. Koiravaljakoilla kisattava Finnmarksløpet kulkee Skuukanvaaran kautta. 

## Lähteet
Cube Entertainment

**Cube Entertainment Inc.** (kor. 큐브엔터테인먼트) on eteläkorealainen tuotantoyhtiö. Yhtiö toimii levy-yhtiönä, tapahtumatuottajana sekä manageripalveluna.

Yhtiö edustaa tällä hetkellä useita k-pop-artisteja ja -yhtyeitä, kuten CLC:tä, BtoB:ia, Pentagon:ia, (G)I-dle:ä.

Yhtiö toimi aikaisemmin kotina myös k-pop-ryhmä 4Minutelle, joka on sittemmin hajonnut.

Vuonna 2017 Cube Entertainment solmi yhteistyösopimuksen Kakao M -tuotantoyhtiön kanssa, jonka jälkeen Kakao M on levittänyt suuren osan Cube Entertainmentin musiikkituotannosta.

## Artistit

### Levyttävät artistit
#### Sooloartistit

* Jo Kwon (2AM)
* Jang Hyun-seung
* Jeon So-yeon (I-dle)
* Lee Chang-sub (BtoB)
* Jo Woo-chan
* Jung Il-hoon (BtoB)
* Yoo Seon-ho
* Lee Min-hyuk (BtoB)
* Elkie (CLC)
* Peniel Shin (BtoB)
*Seo Eun-kwang (BtoB)
*Im Hyunsik (BtoB)
*Yook Sung-jae (BtoB)

#### Yhtyeet

* BtoB
* CLC
* Pentagon
* I-dle
*A train to autumn

### Näyttelijät

* Na Jong-chan
* Yook Sungjae (BtoB)
* Lee Min-hyuk (BtoB)
* Jung Ilhoon (BtoB)
* Yeo One (Pentagon)
* Yang Hongseok (Pentagon)
* Elkie
* Kwon Eunbin
* Choi Yujin
* Yoo Seon-ho
* Lai Kuan-lin

## Entiset artistit

* 4Minute
** Nam Ji-hyun (2009-2016)
** Heo Ga-yoon (2009-2016)
** Jeon Ji-yoon (2009-2016)
** Kwon So-hyun (2009-2016)
** Kim Hyun-ah (2009-2018)
* Beast (2009-2016)
* G.NA (2010-2016)
* Roh Ji-hoon (2011-2017)
* Kim Kiri (2012-2018)
* Trouble Maker (2011-2018)
* M4M (2013-2015)
* Oh Ye-ri (2013-2015)
* Rain (2013-2015)
* Shin Ji-hoon (2013-2017)
* Park Min-ha (2015-2017)
* Seo Woo (2016-2017)
* Choi Daehoon (2016-2017)
* Triple H (2017-2018)
* E'Dawn (2016-2018)

## Lähteet
Luettelo GP2-ennätyksistä

Tämä on **luettelo kaikkien [[GP2]]-sarjaan osallistuneiden kuljettajien ja tallien ennätyksistä**.

## Kuljettajien ennätykset

### Tallien ennätykset

## Lähteet
Luettelo naispuolisista GP3-kuljettajista

Tämä on luettelo naispuolisista moottoriurheilukilpailijoista, jotka ovat osallistuneet GP3-sarjaan.

Kuusi naiskuljettajaa on osallistunut vähintään yhteen GP3-kilpailuun. Ensimmäinen MM-pisteitä kerännyt kuljettaja on Alice Powell, joka ajoi kahdeksanneksi Italian sprinttikilpailussa kaudella 2012.

## Kuljettajat
Abdiweli Sheikh Ahmed

**Abdiweli Sheikh Ahmed** (s. 1959, Bardera, Somalia) on somalialainen poliitikko, joka toimi maansa pääministerinä 2013–2014. Hänen kaudellaan maan turvallisuustilanne parani jonkun verran, mutta erilaiset sotilaalliset ryhmät toimivat edelleen aika vapaasti. Ahmed hävisi parlamentissa luottamusäänestyksen joulukuussa 2014.

## Lähteet
Suzi Quatro (albumi)

**Suzi Quatro** (tunnus SRAK 505) on yhdysvaltalaisen Suzi Quatron ensimmäinen albumi. Levy julkaistiin lokakuussa 1973 suurimmassa osassa maailmaa RAK-levymerkillä. Yhdysvalloissa ja Kanadassa se julkaistiin Bell Records levymerkillä, Japanissa EMI-levymerkillä ja joissain Euroopan maissa Columbia-levymerkillä. Australiassa albumi julkaistiin nimellä *Can the Can*.

Levy oli heti kaupallinen menestys ja ylsi monissa maissa TOP-50 listasijoituksiin. Parhaiten levy myi Australiassa, Saksassa ja Alankomaissa, joissa kaikissa se ylsi jopa TOP-5 listasijoituksiin.

Suurin osa albumin kappaleista on tuottaja kaksikko Chapman & Chinnin tai Suzi Quatron itsensä käsialaa, mutta joukkoon mahtuu myös kolme cover-versiota. A-puolen toiseksi viimeinen kappale *I Wanna Be Your Man* on lainattu Beatlesilta, B-puolen ensimmäinen kappale *All Shook Up* on puolestaan Elvikseltä ja B-puolen viimeinen *Shakin' All Over* on Johnny Kiddin tuotantoa.

## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

### Huomioita
Suurin osa Britannian ulkopuolella julkaistuista versioista sisälsi myös kappaleen *Can the Can*, joka sisällytettiin myös myöhempiin brittipainoksiin. USA:n ja Kanadan versioilla Can the Can korvasi kappaleet *Rockin' Moonbeam* ja *Get Back Mama*

## Yhtyeen kokoonpano albumilla
* Suzi Quatro – laulu ja basso
* Len Tuckey – kitara, Slide-kitara ja taustalaulu
* Alastair McKenzie – kosketinsoittimet, Mellotron ja taustalaulu
* Dave Neal – rummut ja taustalaulu
Omar Sharmarke

**Omar Abdirashid Ali Sharmarke** on somalialainen poliitikko, joka toimi maansa pääministerinä vuosina 2009 –2010 ja 2014–2017.  Hän oli ehdokkaana vuoden 2017 presidentinvaaleissa.

## Lähteet
Mikkelin lääninhallituksen talo

**Mikkelin lääninhallituksen talo** on Mikkelin torin länsilaidalla sijaitseva entinen Mikkelin läänin ja sittemmin Itä-Suomen läänin lääninhallituksen hallintorakennus. Myöhemmin rakennuksessa on toiminut Itä-Suomen aluehallintovirasto. Vuonna 1843 valmistuneen talon on suunnitellut arkkitehti Carl Ludvig Engel. Talon osoite on Maaherrankatu 16.

Lääninhallituksen piirustukset tilattiin Carl Ludvig Engeliltä kaupungin perustamisvuonna 1838, samassa yhteydessä Mikkelin lääninsairaalan ja lääninvankilan piirustusten kanssa. Piirustukset valmistuivat vuonna 1839, mutta talo valmistui vasta Engelin kuoltua vuonna 1843. Engel lienee käyttänyt empiretyylisen suunnitelman pohjana Hämeenlinnaan hieman aiemmin suunnittelemaansa Hämeen lääninhallituksen taloa. Myös Mikkelin keskustan asemakaava on Engelin laatima. Lääninhallitus toimi talon alakerrassa, yläkerrassa oli maaherran virka-asunto. Kaksikerroksiseen rakennukseen lisättiin 1890-luvulla arkistotiloiksi tarkoitetut pienet yksikerroksiset siipiosat.

Lääninhallituksen taloon on kytketty Raatihuoneenkadun ja Hallituskadun kulmissa symmetrisesti sijaitsevat yksikerroksiset rakennukset, joista pohjoisempi on E. B. Lohrmannin suunnittelema läänin maanmittauskonttorin talo vuodelta 1849 ja eteläisempi on Martti Välikankaan suunnittelema, tyyliltään ensimmäisen kanssa yhdenmukainen lisärakennus vuodelta 1938. Kulmatalot yhdistettiin lääninhallituksen taloon Maaherrankadun varteen 1960-luvulla rakennetuilla betonisilla yhdyskäytävillä, jotka korvattiin vuonna 1993 lasiseinäisillä rakennelmilla. Lääninhallituksen talon pääovi siirrettiin vuoden 1938 muutostöissä pihan puolelta keskelle torinpuoleista julkisivua, mutta vuoden 1993 saneerauksessa tämä ovi suljettiin ja pääsisäänkäynti sijoitettiin lasisiin käytävärakennuksiin.

Läänien lakkauttamisen jälkeen rakennusta käytti Itä-Suomen aluehallintovirasto maaliskuuhun 2021 saakka, jolloin se muutti samassa korttelissa olevaan uudempaan valtion virastotaloon. Eduskunta antoi vuonna 2024 Senaatti-kiinteistöille luvan myydä lääninhallituksen talo, ja se tuli myyntiin maaliskuussa 2026.

Marsalkka Mannerheimia esittävä *[[Päämajapatsas]]* on vuodesta 2003 sijainnut torin laidalla suoraan lääninhallituksen talon edessä.

## Lähteet
Luettelo suomalaisten voittamista GP3-osakilpailuista

Tämä on **luettelo suomalaisten voittamista GP3-osakilpailuista**. Ensimmäinen suomalainen osakilpailuvoittaja oli Valtteri Bottas voittaessaan Saksan sprinttikilpailun 24. heinäkuuta 2011 Nürburgringin radalla Saksassa. Viimeisin suomalainen osakilpailuvoitto on Niko Karin voitto Abu Dhabin pitkästäkilpailusta 25. marraskuuta 2017.

## Voitot

## Lähteet
Luettelo suomenkielisistä yliopistomatematiikan oppikirjoista

Tämä artikkeli on epätäydellinen **luettelo suomenkielisistä yliopistomatematiikan oppikirjoista**.

## Lähteet
Luettelo GP2-kilpailuista

Tämä on **luettelo GP2-kilpailuista**. Lihavoidut kilpailut olivat mukana GP2-sarjassa kaudella 2016.

## Kilpailut
Mikkelin pitäjän vanha kirkko

**Mikkelin pitäjän vanha kirkko** oli silloisen Savilahden pitäjän kirkko, joka sijaitsi vuosina 1754–1806 nykyisen Mikkelin Kirkkopuiston paikalla.

Mikkelin vanhan pitäjänkirkon suunnitteli kirkonrakentaja August Sorsa ja se sijaitsi keskeisellä paikalla, Hämeestä ja Loviisasta tulevien maanteiden risteyksen eteläpuolella. Vuonna 1754 valmistunut kirkko korvasi läheisen Savilahden kivisakastin yhteydessä sijainneen aiemman kirkon. Kirkon viereinen kellotapuli oli mahdollisesti rakennettu jo aiemmin. Punamullalla maalattu kirkko oli aikaansa nähden suurikokoinen ja tiettävästi Suomen ensimmäinen pohjakaavaltaan kahdennettu eli kaksoisristikirkko. Kirkkoon hankittiin 1770-luvulla aikaa näyttävä kello, joka kuitenkin pian myytiin pois huonolaatuisena. Vuonna 1800 hankittiin myös uudenaikaiset urut. Kirkko ja kellotapuli paloivat maan tasalle salaman sytyttämässä tulipalossa 7. elokuuta 1806. Kirkon ympärillä toimi hautausmaa 1760-luvulta 1800-luvun alkukymmenille.

Tuhoutuneen kirkon korvaajaksi rakennettiin aluksi silloisen kirkkoherran Henrik Forsiuksen aloitteesta vuonna 1807 valmistunut tilapäinen rukoushuone. Sen korvasi nykyinen Mikkelin pitäjänkirkko, joka rakennettiin vuosina 1816–1817 jonkin matkaa silloisen kirkonkylän ulkopuolelle, Kangasniemelle johtavan maantien risteykseen. Kun Mikkelin kaupunki perustettiin vuonna 1838, entisen pitäjänkirkon paikalle sijoitettiin Kirkkopuisto, johon myös kaupungin kirkkoa alkujaan kaavailtiin, mutta se rakennettiin myöhemmin toiseen kortteliin. Hautausmaan hautakivet ja ympärysmuuri poistettiin vuonna 1841, mutta joukko hautoja ja pätkä muuria löydettiin puiston alta viemäritöiden yhteydessä vuonna 2003.

Kirkkopuistoon pystytettiin vuonna 1953 kuvanveistäjä Eino Räsäsen toteuttama Mikkelin pitäjän vanhan kirkon muistomerkki.

## Lähteet
Humo Taškent

**Humo Taškent** on uzbekistanilainen jääkiekkoseura Taškentin kaupungista. Seura on perustettu vuonna 2019 ja se pelaa Kazakstanin pääsarjassa. 

Humo Taškent perustettiin alkuvuodesta 2019 ja se pelasi keväällä uudistetussa Uzbekistanin jääkiekkosarjassa. Humo sijoittui neljän joukkueen sarjassa kolmanneksi. Kesällä 2019 ilmoitettiin, että Humo siirtyy seuraavaksi kaudeksi venäläiseen VHL-sarjaan.

## Joukkue kaudella 2025–2026
*(Tilanne 29. elokuuta 2025)*

### Valmennus & Joukkueenjohto
* **Päävalmentaja:** Dmitri Katajev 
* **Apuvalmentaja:** Aigars Cipruss 
* **Maalivahtivalmentaja:** Igor Šlykov 
* **Kehitysvalmentaja:** Gadel Gumerov 

## Lähteet
Luettelo GP3-kuljettajista

Tämä on **luettelo GP3-kuljettajista**, jotka ovat osallistuneet vähintään yhteen GP3-starttiin. Sarjan mestarit on merkitty keltaisella taustalla.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V

## W

## Y

## Z
Ratsastus kesäolympialaisissa 2020

**[[Ratsastus|Ratsastuksessa]]** kilpailtiin **[[kesäolympialaiset 2020|Tokion 2020 kesäolympialaisissa]]** 26. kertaa. Ratsastuksessa kilpailtiin 24. heinäkuuta – 7. elokuuta 2021. Ratsastuksessa kilpailtiin kuudessa eri kilpailumuodossa.

Menestynein maa oli Saksa, jonka urheilijat voittivat kuudesta tapahtumasta kolme ja yhteensä neljä mitalia. Brittiläiset ratsastajat saavuttivat viisi mitalia. 

## Aikataulu
Mitalikilpailut on merkitty vaaleansinisellä taustavärillä.

## Mitaliyhteenveto

## Mitalitaulukko

## Lähteet
Mäntän musiikkijuhlat

**Mäntän musiikkijuhlat** on vuonna 1999 aloittanut kansainvälinen pianofestivaali. Festivaalilla esiintyy vuosittain kansainvälisesti tunnettuja pianisteja. Esiintyjinä ovat olleet muun muassa Marc-André Hamelin, Sergey Babayan, Angela Hewitt, Elisabeth Leonskaja, Denis Kozhukin, Richard Goode, Boris Berman, Olli Mustonen, Antti Siirala ja Laura Mikkola.  Mäntän musiikkijuhlat edistää myös nuorten pianistilupausten asiaa. Festivaalin pääkonserttipaikkoja ovat Serlachius-museo Göstan Kivijärvi-sali ja Mäntän Klubi . Taiteellisena johtajana vuodesta 1999 on toiminut pianotaiteilija Niklas Pokki.

## Lähteet
Jollibee

**Jollibee** on filippiinislähtöinen vuonna 1978 perustettu pikaruokaketju. Filippiinien lisäksi ketjulla on ravintoloita Yhdysvalloissa, Kanadassa, Kiinassa, Bruneissa, Vietnamissa, Singaporessa, Malesiassa, Saudi-Arabiassa, Yhdistyneissä arabiemiirikunnissa, Qatarissa, Omanissa, Kuwaitissa, Bahrainissa, Italiassa, Espanjassa ja Yhdistyneessä kuningaskunnassa.

Ketjun yksi tunnetuimpia tuotteita on friteerattua kanaa sisältävä Chickenjoy. 

## Lähteet

## Aiheesta muualla
*Viralliset sivut
Kevin Coyne

**Kevin Coyne** (1944–2004) oli brittiläinen laulaja-lauluntekijä­, joka tunnettiin monesta musiikkityylistä vaikutteita ottaneesta rock-musiikistaan, läpitunkevasta lauluäänestään ja kömpelöistä peukalo-otteista kitaransoitossaan. Hänen sanoituksiinsa toi syvyyttä työskentely sosiaalityöntekijänä psykiatristen potilaiden parissa. Coyne levytti nelisenkymmentä albumia, joilla hän yhdisti musiikissaan rockia, bluesia, folkia ja englantilaista music hall -perinnettä.

Coyne vieraili 1970-luvun loppupuoliskolla ja 1980-luvun alussa Suomessa suunnilleen vuosittain, esiintyen joskus yksin, joskus yhtyeen kera. Ensiesiintyminen tapahtui vuoden 1974 Helsingin juhlaviikoilla, ja vuoden 1976 alussa hän kiersi Suomea kaksi viikkoa yhtyeineen, jossa soitti sittemmin The Police-yhtyeestä tunnettu kitaristi Andy Summers.

## Diskografia

## Lähteet
Svetlana Maraš

**Svetlana Maraš** (s. 1985) on serbialainen säveltäjä. Hän yhdistelee työssään kokeellista musiikkia, äänitaidetta ja uutta mediaa.

Maraš valmistui Aalto-yliopistosta, jossa työskenteli tutkimusassistenttina, ja sai koulutusta myös monissa muissa opinahjoissa eri maissa. Hän on saanut Belgradin radion Vitomir Bogić -palkinnon (2013), ja hänen teoksensa *Dirty Thoughts* sai Wrocławin Kansainvälisen säveltäjärostrumin suosituksen (2016). ORF:in Marašilta tilaama teos *Jezik* oli ehdolla Prix Italia -palkituksi teokseksi. Maraš on toiminut Belgradin radion elektronisen studion nimikkosäveltäjänä ja taiteellisena johtajana.

## Lähteet
Carl Allen

**Carl Allen** voi tarkoittaa ainakin seuraavia:

* Carl Allén (1874–1951), suomalainen painija
* Carl Allen (s. 1961), yhdysvaltalainen jazzrumpali
* Carl Ferdinand Allen, tanskalainen historioitsija
* Carl (Meredith) Allen (1925–1994), yhdysvaltalainen henkilö, joka väitti nähneensä Philadelphia-kokeen
Kasvot peilissä

**Kasvot peilissä** on suomalaislaulaja Kirkan 16. studioalbumi vuodelta 1991. Albumin kenties tunnetuin kappale on avausraita ja levyn nimikkokappale ”Kasvot peilissä”, joka julkaistiin singlenä yhdessä A-puolen päätöskappaleen ”Kauneimmat lauseet” kanssa.

Albumi menestyi suhteellisen hyvin nousten parhaimmillaan Suomen levylistojen viidennelle sijalle ja nimikkokappale oli parhaimmillaan radioiden kolmanneksi soitetuin single. Kultalevyraja ylittyi jo julkaisuvuonna ja vuoteen 2013 mennessä albumia on myyty 60 094 kappaletta.

Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 2007 Sony BMG Music Entertainment julkaisi levystä uuden painoksen CD-levynä.

## Kappaleet
Kaikki kappaleet säveltäneet K. Halonen ja K. Jernström, sanoittanut Vexi Salmi ja sovittanut Kassu Halonen, ellei toisin mainita.

### A-puoli
# 
# 
# 
# 
# 

### B-puoli
# 
# 
# 
# 
#  

## Kokoonpano
### Muusikot
* Kirka – laulu
* Esa Kaartamo – taustalaulut
* Marjo-Riitta Kervinen – taustalaulut (1-3, 6-10)
* Kim Lönnholm – taustalaulut
* Kassu Halonen – taustalaulut, kosketinsoittimet, urut (1-3, 5-7, 10), kapellimestari
* Kisu Jernström – taustalaulut
* Juha Björninen – kitara ja kitarasoolot
* Janne Louhivuori – kitara
* Jarmo Nikku – sähkösitar (4-5)
* Jari Heino – bassokitara
* Vesa Aaltonen – rummut
* Kimmo Grön – saksofoni (5-6, 9-10)
* Pepa Päivinen – saksofoni (4-5; soolo: 5)
* Jari Laasanen – C-lab. ohjelmointi  

### Tuotanto
* Jari Laasanen – äänitys ja miksaus (MTV-studiot)
* Pertti Hohtio – kaiverrus (Finnvox)
* Pauli Saastamoinen – CD-masterointi (Finnvox)
* Riipinen – kuvat ja ulkoasu
* John – kuvat ja ulkoasu
* Vincent – kuvat ja ulkoasu
* Kassu Halonen – tuottaja
* Kisu Jernström – tuottaja 

## Lähteet

## Aiheesta muualla
* Albumi Äänitetietokannassa
RMS Germanic

**RMS Germanic** oli White Star Line- laivayhtiön höyrylaiva. Se rakennettiin 1874 Harland & Wolffin telakalla Belfastissa. Sen vesillelasku toteutettiin 1875. Se oli käytössä White Star Linella vuoteen 1903. 1903 sen osti American Line- laiuvayhtiö, Joka omisti sen vuoteen 1905. 1905 se myytiin Dominion Linelle, joka muutti sen nimeksi RMS Ottawa. 1911 se myytiin Turkkiin, Jossa sen nimeksi muutettiin Gul Djemal. 1915 eräs sukellusvene torpeedoi sen Marmaranmerellä, Mutta se pelastettiin ja kunnostettiin. 1928 sen nimeksi muuttui RMS Gulcemal. Vuoteen 1949 se oli varastosäiliö, ja vuonna 1950 se muutettiin kelluvaksi hotelliksi. Lopulta laiva kuljetettiin Messinaan romutettavaksi vuonna 1950. 

 

## Lähteet

# The Ships List
# Germanic, White Star Line - Norway Heritage
Valkoisen Kotkan ritarikunta

**Valkoisen Kotkan ritarikunta** () on puolalainen ritarikunta, jonka perusti Puolan kuningas August II Väkevä vuonna 1705. Mitalia jaetaan perinteisesti 3. toukokuuta.

Puolan jaon jälkeen ritarikunnan tunnusmerkkien myöntäminen loppui. Kun Venäjän keisari Nikolai I liitti Puolan oman hallintonsa alaiseksi, otti hän suojelukseensa Valkoisen Kotkan ritarikunnan. Vuonna 1831 ritarikunta liitettiin venäläisten ritarikuntien yhteyteen. Valkoisen Kotkan ritarikunnan kunniamerkkiäkin on valmistettu ja myönnetty lisäksi briljanttikoristein korkea-arvoisille ulkomaalaisille henkilöille (sekä toisuskoisille).

Nykymuodossaan ritarikunta otettiin käyttöön 16. lokakuuta 1992. Sitä jaetaan tunnustuksena poikkeuksellisista ansioista valtion tai kansalaisten hyväksi niin siviileille kuin sotilashenkilöillekin. Vuodesta 1921 lähtien ritarikunta on ollut Puolan korkein mahdollinen kunnianosoitus. Saajan ei tarvitse olla Puolan kansalainen.

Kunnianosoitusta jaetaan vain yhdessä luokassa:

*  ritarikunnan nauha

## Lähteet

## Aiheesta muualla
*
It Won’t Be Long

**It Won’t Be Long** on brittiläisen rockyhtyeen The Beatlesin kappale yhtyeen vuoden 1963 albumilta *[[With the Beatles]]*. Se on albumin ensimmäinen kappale. Kappaleen kirjoitti pääasiassa John Lennon, Paul McCartneyn avustuksella.

## Kokoonpano
Lähde: 

### The Beatles
*John Lennon – laulu, rytmikitara
*Paul McCartney – taustalaulu, bassokitara
*George Harrison – taustalaulu, soolokitara
*Ringo Starr – rummut

### Tuotanto
*George Martin – tuottaja
*Norman Smith – äänisuunnittelija

## Lähteet
Markku Peltoniemi

**Markku Peltoniemi** tarkoittaa muun muassa seuraavia henkilöitä:

* Markku Peltoniemi (s. 1943), tekniikan tohtori, professori
* Markku Peltoniemi (s. 1948), jalkapalloilija
Markku Peltoniemi (professori)

**Markku Pellervo Peltoniemi** (1. tammikuuta 1943 Kauhava) on suomalainen professori emeritus ja tekniikan tohtori. Hän jäi eläkkeelle Aalto-yliopiston Geoympäristötekniikan tutkimusryhmän esimiehen ja geofysiikan professorin virasta 31. heinäkuuta 2009 alkaen.

Peltoniemi on European Association of Geoscientists and Engineersin (EAGE) kunniajäsen. Hän on toiminut pitkään EAGE:n eri luottamus- ja johtotehtävissä ja oli ensimmäinen tunnustuksen saanut suomalainen. Hän on myös Espoon kaupungin kunnia-ambassador.

## Lähteet
Aki Roukala

**Aki Roukala** (s. 15. heinäkuuta 1978 Oulu) on suomalainen media-alan vaikuttaja ja manageri. Hän toimii muun muassa Maustetyttöjen, Miki Liukkosen, Yonan ja Mirel Wagnerin managerina. Lisäksi hän on ollut perustamassa hailuotolaista Bättre Folk -musiikkifestivaalia. 

Roukala on syntynyt Oulussa, mutta asui pitkään Helsingissä. Asuessaan Helsingissä hän toimi muun muassa Image-lehden valokuvaajana. Vuonna 2011 Roukala muutti Helsingistä Hailuotoon, ja perusti oman levy-yhtiönsä *Is This Art!* vuonna 2014. Hän kertoo oppineensa Imagen-aikanaan brändäämään, mistä on ollut hyötyä managerin uralla.

## Lähteet
Rugby kesäolympialaisissa 2020

**[[Rugby]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** 6. kertaa. Miesten turnaus pelattiin 26. – 28. heinäkuuta ja naisten turnaus 29. – 31. heinäkuuta.  Kumpaankin turnaukseen osallistui 12 joukkuetta. Rubgy pelattiin Rugby-7-muodossa.

Menestyinen maa oli Uusi-Seelanti, joka voitti naisten turnauksen ja oli toinen miesten turnauksessa. Miesten turnauksen voitti Fidži, joka oli kolmas naisten turnauksessa. 

## Aikataulu
Lähde:

## Mitaliyhteenveto

## Mitalitaulukko

## Lähteet
Pyhän Yrjön ritarikunta

**Pyhän Yrjön ritarikunta** () on Venäjän keisarinna Katariina II vuonna 1769 perustama slaavien soturipyhimykselle, Pyhälle Yrjölle omistettu sotaritarikunta. Ritarikunta on perustettu sotilashenkilöiden tunnustamista varten, ja sillä palkittiin henkilöitä, jotka olivat palvelleet ansioituneesti sotilasurallaan tai osoittaneet urheutta taistelukentällä.

## Historia
Tunnus on kultainen, merkkiä on myönnetty I ja II luokan risteillä siihen kuului myös nelikulmainen rintatähti, jossa lukee teksti "palveluksesta ja urhoollisuudesta ()". Nauha on musta-oranssi-raidallinen yrjönnauha. Pyhän Yrjön ristit ovat olleet erittäin arvostettuja. I luokan tunnusta on jaettu vain 25 kpl. Mukana on joitakin Venäjän keisareita, kaikkein suurimpia sotapäälliköitä ja joitakin ulkomaisia merkkihenkilöitä.

II luokan ristiä on jaettu hieman reilut 120 ja III luokan tunnustakin vain noin 650 kpl. IV luokankin jakomäärä on jäänyt noin 3&nbsp;500 kappaleeseen. Vaikka neljännen luokan ristin saaminen oli riippumatonta upseerin arvoista, edellytti kolmannen luokan tunnus "käytännössä" jo kenraalin arvoa. Kolmannen luokan saamiseksi upseerin tuli yksikkönsä johtajana osoittaa erityistä henkilökohtaista urheutta. Toinen luokka vaati jo komentavalta upseerilta strategisia kunniakkaita saavutuksia.

Ritarikunnan myöntämistä jatkettiin nyky-Venäjällä vuonna 1992 tehdyn päätöksen nojalla.

## Ritarikunnan luokat ja ansiomerkin kanto-ohje

Ritarikunnassa on neljä luokkaa:
*  I. luokka: hopeinen rintatähti rinnan vasemmalla puolella sekä iso risti nauhassa oikean olkapään päällä
*  II luokka: hopeinen rintatähti rinnan vasemmalla puolella ja iso risti kaulanauhassa
*  III luokka: pieni risti kaulanauhassa
*  IV luokka: pieni risti rinnan vasemmalla puolella napinlävessä

## Suomalaisia tai suomenmaalaisia Pyhän Yrjön ritarikunnan ritareita
* Adolf Aminoff, jalkaväenkenraali
* Gustaf Fredrik Jakob Aminoff, eversti
* Johan Fredrik Gustav Aminoff kenraaliluutnantti
* Oskar Gripenberg, jalkaväenkenraali
* Fabian Steinheil, kreivi, kenraaliluutnantti
* Fredrik Vilhelm Berg, kenraalimajuri
* Paul van Suchtelen, kenraaliluutnantti
* Johan Jakob von Daehn, kenraalimajuri
* Aleksandr Sergejevitš Menšikov, Suomen kenraalikuvernööri
* Carl Alfthan, kenraaliluutnantti
* Carl Johan Adlercreutz, ainoa Suomessa syntynyt 2. luokan ritari
* Georg von Moller, kenraalimajuri
* Fredrik Alopaeus, kreivi, kenraalimajuri

### Venäläisten ritarikuntien arvojärjestys

Korkein on Pyhän Andreaksen, sitten 2. Pyhän Aleksanteri Nevskin, 3. Valkoisen Kotkan, 4. Pyhän Vladimirin, 5. Pyhän Annan ja 6. Pyhän Stanislauksen ritarikunnat. Hierarkian ulkopuolella olivat vain korkea-arvoisille naisille tarkoitettu Pyhän Katariinan ritarikunta sekä Pyhän Yrjön ritarikunta, jonka kunniamerkeillä palkittiin upseerien pääasiassa sodanaikaisia sotilasansioita.

Hierarkian ulkopuolella olivat vain korkea-arvoisille naisille tarkoitettu Pyhän Katariinan ritarikunta sekä Pyhän Yrjön ritarikunta, jonka kunniamerkeillä palkittiin upseerien pääasiassa sodanaikaisia sotilasansioita.

## Katso myös
*Venäjän keisarilliset ritarikunnat
*Pyhän Yrjön risti (Venäjä)
*Pyhän Yrjön miekka

## Lähteet
Protomelas dejunctus

**Protomelas dejunctus** on kirjoahventen (Cichlidae) heimoon kuuluva kalalaji. *P. dejunctus* elää trooppisissa olosuhteissa, ja sitä tavataan korkeintaan 10 metrin syvyydessä. Se saattaa kasvaa lähes 14 senttimetrin mittaiseksi. Lajia on tavattu Malawista Afrikasta.

## Lähteet
Schirmeck

**Schirmeck** on kunta Pohjois-Ranskassa Bas-Rhinin departementissa Grand Estin alueella. Se sijaitsee noin 50 kilometriä Strasbourgin kaupungista lounaaseen Bruchejoen varrella.

Kunnan nähtävyyksiä on Alsace-Moselle -muistomerkki (*Mémorial de l'Alsace-Moselle*). Se avattiin vuonna 2005, ja siellä voi tutustua alueen historiaan vuosina 1871–1945. Tuona ajanjaksona Alsacen ja Mosellen asukkaiden kansalaisuus vaihtui neljästi. Toisen maailmansodan aikana vuosina 1940–1945 nämä departementit olivat ainoat osat Ranskaa, jotka natsi-Saksa liitti osakseen. Schirmeckissä oli tuolloin natsien ylläpitämä leiri *Sicherungslager Vorbruck-Schirmeck*. Siellä oli noin kymmenen tuhatta poliittista vankia.

## Lähteet

## Aiheesta muualla
Bœrsch

**Bœrsch** on kunta Pohjois-Ranskassa Bas-Rhinin departementissa Grand Estin alueella. Se sijaitsee noin 30 kilometriä Strasbourgin kaupungista lounaaseen.

Bœrsch on hyvin säilynyt keskiaikainen kaupunki, jossa on yhä jäljellä kaupungin valleja ja portteja. Lisäksi kaupungissa on 1500-luvulta peräisin oleva kaupungintalo, jonka tornissa on näyttävät kierreportaat. Torilla oleva Kuuden ämpärin kaivo (*Puits à six seaux*) on vuodelta 1617. Saksalaisen ritarikunnan talo on vuodelta 1499. Lisäksi kaupungissa on useita puurakenteisia ristikkotaloja.


Tiedosto:Boersch_PorteRemparts.JPG|Tour-Arrière
Tiedosto:Boersch_011.JPG|Kaupungintalo
Tiedosto:Boersch_04.JPG|Kuuden ämpärin kaivo
Tiedosto:Boersch_18.JPG|Saksalaisen ritarikunnan talo
Tiedosto:Boersch_rRemparts_1.JPG|Puuristikkotalo


## Lähteet

## Aiheesta muualla
Tornimusiikki

**Tornimusiikki** tarkoittaa muusikoiden aiemmin säännöllisesti kirkkojen ja raatihuoneiden torneista esittämää kirkollista puhallinmusiikkia. Esitettävät sävellykset olivat koraaleja ja muita lyhyehköjä kappaleita. Tällaisia sävellyksiä on säilynyt 1600-luvulta, esimerkiksi tornisonaateiksi kutsuttuja kappaleita. Tornimusiikin esittämistä on elvytetty 1900-luvun jälkipuoliskolla ja Saksassa tämä musiikin laji tunnetaan nimellä *Turmblasen*.

## Lähteet
Ogilala

**Ogilala** on yhdysvaltalaisen muusikon Billy Corganin (levy on julkaistu nimellä WPC) soololevy. Albumi julkaistiin 13. lokakuuta 2017 maailmanlaajuisesti.  Ogilala on Corganin ensimmäinen musiikillinen sooloalbumi vuoden 2005 debyyttisooloalbuminsa *TheFutureEmbracen jälkeen* . Levyn tuottajana toimi Rick Rubin. Levyltä julkaistiin kaksi singleä, "Aeronaut" sekä "The Spaniards".  

Verrattuna Corganin aikaisempaan tuotantoon, Ogilalan kappaleet ovat  akustisia, ja ne ovat esitetty pääasiassa akustisella kitaralla, pianolla ja jousilla . Kappaleella "Processional" Corgan tekee ensimmäistä kertaa The Smashing Pumpkinsin vuoden 2000 hajoamisen jälkeen yhteistyötä bändin alkuperäiskitaristin James Ihan kanssa tämän soittaessa akustista kitaraa kappaleella. 

## Julkaisuformaatit

* CD-levy 
* Vinyylilevy 
* Streamattava albumi 

## Kappalelistaus
  

## Tekijät

* Billy Corgan (William Patrick Corgan) – laulu, akustinen ja sähkökitarat, piano, Mellotron, valokuvaus, tuotanto 
* James Iha – kitara ja Mellotron kappaleella "Processional"  
* Sierra Swan – satunnainen taustalaulu 
* Rick Rubin – tuotanto

## Lähteet
Sami Huovila

**Sami Huovila** (s. 5. heinäkuuta 1977 Jyväskylän maalaiskunta), on suomalainen palomies, tubettaja ja televisiopersoona. Huovila on perustanut kaksi kanavaa Youtubeeen, Palomies Sami -kanavan vuonna 2013 ja FaijaRektaa -kanavan vuonna 2019. Hänen poikansa on tubettaja Tixtuu eli Tito Huovila.

## Ura
Huovila on työskennellyt Keski-Suomen pelastuslaitoksella paloesimiehenä. Hän on ollut vuonna 2013 kolme kuukautta kansainvälisessä henkilövaihdossa Yhdysvalloissa, Floridassa, Jacksonvillessä.

Vuonna 2018 Huovila osallistui kilpailuun Suomen paras palomies -ohjelmassa, mutta hän reväytti takareitensä ja joutui keskeyttämään kilpailun. Huovila osallistui vuoden 2017 joulukuussa hyväntekeväisyyteen Jussi Sintosen, Anton Khreliatsen, Brother Christmasin ja Kristoffer Ignatiuksen kanssa Tampereen yliopistollisessa sairaalassa. Suomen paras palomies -ohjelman kautta he pääsivät lahjoittamaan 3 000 euroa hematologian ja onkologian osastolle, jossa hoidetaan syöpää sairastavia lapsia. 

Huovila on ollut poikansa Tito ”Tixtuu” Huovilan kanssa striimaajana suomalaisessa e-urheiluorganisaatiossa KOVA Esportsissa. 

### Youtube-kanavat
Vuonna 2013 Huovila perusti Palomies Sami -kanavan Youtubeen. Kanavalleen hän kuvasi videoita harjoituksista ja työtehtävistä. Kanavalla on syyskuussa 2025 yli 40 000 tilaajaa ja noin 2,9 miljoonaa katselukertaa. 

Vuonna 2019 Huovila perusti hänen toisen Youtube-kanavan, koska pelivideot poikkesivat liikaa palomies-aiheisista videoista. Kanavan nimi on FaijaRektaa. Kanavalle Huovila on kuvannut kanavalleen enimmäkseen videoita pelistä *[[Counter-Strike: Global Offensive]]*. Kanavalla on syyskuussa 2025 yli 35 000 tilaajaa ja yli 1,9 miljoonaa katselukertaa. Molemmille kanaville Huovila ei ole kuitenkaan julkaissut videoita 2022 vuoden jälkeen. 

## TV-ohjelmat

## Lähteet

## Aiheesta muualla
*Palomies Sami -kanava Youtubessa
*FaijaRektaa -kanava Youtubessa
Rose Royce

**Rose Royce** on yhdysvaltalainen yhtye, joka yhdisti diskoa, funkia ja soulia keskenään. Yhtyeen  vuoden 1976 kappale ”Car Wash”. sijoittui myyntilistojen kärkeen.

## Diskografia
### Studioalbumit
* *Car Wash: Original Motion Picture Soundtrack* (1976)
* *In Full Bloom*  (1977)
* *Strikes Again*  (1978)
* *Rainbow Connection IV*  (1979)
* *Greatest Hits* (1980)
* *Golden Touch* (1980)
* *Jump Street* (1981)
* *Stronger Than Ever* (1982)
* *Music Magic* (1984)
* *The Show Must Go On* (1985)	
* *Fresh Cut* (1986)
* *Perfect Lover* (1989)

## Lähteet
Matti O. Huttunen

**Matti Olavi Huttunen** (s. 30. lokakuuta 1943 Helsinki) on suomalainen psykiatri, psykoterapeutti  ja kirjailija. Psykiatrian professorinakin toiminut Huttunen on kirjoittanut lääkkeellisestä ja psykoterapeuttisesta psykiatrisesta hoidosta useita kirjoja sekä lukuisia tieteellisiä artikkeleja. Hän on korostanut, etteivät kyseiset hoitomuodot ole toisiaan poissulkevia, vaan ne pitäisi nähdä toisiaan täydentävinä. Syyskuussa 2021 [Valvira] rajoitti Huttusen oikeutta määrätä lääkkeitä kieltäen häntä määräämästä apteekeista pääasiassa keskushermostoon vaikuttavia lääkkeitä ja varsinaisia huumausaineita. Huttunen valitti päätöksestä Helsingin hallinto-oikeuteen vaatien sen kumoamista. Hallinto-oikeus hylkäsi Huttusen valituksen kokonaan myöhemmin vuonna 2022.
## Lähteet
Nikolai von Etter

**Nikolai von Etter** () (25. elokuuta 1865, Pietari, Venäjän keisarikunta - 31. lokakuuta 1935, Porvoon maalaiskunta ) oli Venäjän keisarikunnan suomalaistaustainen diplomaatti ja arvoltaan Todellinen valtioneuvos, joka vallankumoukselliselta Venäjältä muutettuaan asui sukunsa omistamassa Haikon kartanossa.

Nikolai von Etter syntyi kenraaliluutnantti Sebastian Albrekt von Etterin ja Emilia von Jacobsonin kolmantena lapsena 25. elokuuta 1865. Nikolai von Etter valmistui Keisarin paašikoulusta. Sen jälkeen hän vuonna 1886 hän valmistui lakikoulutuksesta Page Corpsista, jonka jälkeen hän työskenteli maakuntasihteerinä. 

Vuodesta 1892 lähtien Nikolai von Etter toimi Venäjän keisarikunnan ulkoministeriön palveluksessa. Vuosina 1892–1893 hän toimi ulkoministeriössä sihteerinä ja 1893–1897 Kööpenhaminan lähetystön 2. sihteerinä. Vuodesta 1897–1899 hänet nimitettiin Pariisin 2. lähetystösihteeriksi ja 1899–1904 Bulgarian diplomaattitoimiston sihteeriksi. Vuosina 1904-1906 hän toimi Venäjän valtakunnan suurlähetystön Madridissa sihteerinä. Vuosina 1906-1915 hän toimi Lontoon suurlähetystön neuvonantajana. 

Nikolai von Etter nimitettiin keisarillisen Venäjän lähettilääksi Iraniin vuonna 1915, jossa hän toimi aina vuoteen 1917. Helmikuun vallankumouksen jälkeen hänet siirrettiin lähettilääksi Portugaliin. Lokakuun vallankumouksen jälkeen von Etter luopui tehtävistään. Virallisesti hän sai eron Portugalin lähettilästehtävästä, vaikka hän oli vielä Iranissa Teheranissa edellisessä asemapaikassaan.

Hän oli keisarivallan aikaan saanut kamarijunkkarin arvonimen vuonna 1895 ja maaliskuussa 1912 todellisen valtioneuvoksen arvonimen.

## Sukulaissuhteista
Nikolai von Etterin vanhempia veljiä olivat kenraalimajurit Paul ja Johan Emil von Etter. Nuorempi veli Alexander von Etter palasi vallankumousten jälkeen, kuten vanhemmat veljensäkin Paul, Johan Emil ja Nikolai, takaisin Suomeen. 

Nikolai von Etter avioitui Stephanie Viktorovna Spetzinskajan (1870-1957) kanssa. Kenraalimajuri Nikolai von Etter kuoli 70-vuotiaana lokakuussa 1935 sukunsa Haikon kartanossa, jonne hän siirtyi asumaan Venäjän diplomaattiuran jälkeen.

## Lähteet
Kupariluoti

**Kupariluoti** (*Bite the Bullet*) on Richard Brooksin käsikirjoittama ja ohjaama yhdysvaltalainen lännenelokuva vuodelta 1975. Sen pääosia näyttelevät Gene Hackman, Candice Bergen ja James Coburn.

Elokuva tuotti Oscar-ehdokkuudet musiikistaan (Alex North) ja äänityksestään.

## Juoni
Tarina sijoittuu 1900-luvun alkuun, jossa valmistaudutaan sanomalehden järjestämään 700 mailin ratsastuskilpailuun. Siihen ilmoittautuu Espanjaa vastaan taistelleita sotaveteraaneja (Hackman ja Coburn), englantilaismies (Ian Bannen), entinen ilotyttö (Bergen) ja viisi muuta värikästä tyyppiä, jotka kisan kestäessä oppivat reilun pelin sääntöjä.

## Arvioita
*Helsingin Sanomien* Pertti Avola kirjoitti elokuvan videojulkaisun esittelyssä 1985, että vuosikymmen aiemmin julkaistu *Kupariluoti* on Brooksin parhaita töitä, ylipitkä mutta nautittava, leppoisan humoristinen western. Saman lehden Mikael Fränti kirjoitti elokuvan tv-esityksen alla vuonna 2002 sen kestäneen hyvin aikaa: ”Kirkkaat värit lämmittävät katsojan mieltä. Raikas ja railakas tunnelma vetoaa edelleen. Loppukohtauksiin sisältyy kaunista eleettömyyttä ja voittamisen jakamisen hurmaa.” *[[Video-opas|Video-oppaassa]]* vuodelta 1994 Markku Salmi luonnehti *Kupariluotia* vähälle huomiolle jääneeksi lännenelokuvaksi, jossa on erityisen upea kuvaus. Hän antoi sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Yhdystie 6090

**Yhdystie 6090** on yhdystie, joka johtaa Muuramesta Jyväskylän Säynätsaloon. Tie alkaa valtatien 9 risteyksestä.
Protostegidae

**Protostegidae** on sukupuuttoon kuollut meressä eläneiden kilpikonnien heimo, joka eli liitukaudella. Se sisältää joitakin suurimmista koskaan eläneistä kilpikonnista, muun muassa *[[Archelon]]in*, joka saattoi kasvaa kokonaispituudeltaan 4,6 metriä pitkäksi. Protostegidae-lajien selkäkilpi oli kehikkomainen rakenne, mikä teki eläimestä kevyemmän ja ketterämmän. Kallo oli suuri, *Archelonin* tapauksessa jopa metrin pitkä, ja siinä oli pitkälle kehittynyt nokka, joka joillakin lajeilla oli voimakkaasti taipunut.

## Fylogenia
Evers et al. (2019):

## Kuvagalleria

Santanachelys.jpg|*[[Santanachelys|Santanachelys gaffneyi]]*
Notochelone costata.jpg|*[[Notochelone|Notochelone costata]]*
Protostega gig1DB.jpg|*[[Protostega|Protostega gigas]]*
Archelon BW.jpg|*[[Archelon|Archelon ischyros]]*
Ocepechelon bouyai reconstruction.png|*[[Ocepechelon|Ocepechelon bouyai]]*


## Lähteet
Yuban piirikunta

**Yuban piirikunta** () on Yhdysvaltojen Kalifornian osavaltiossa sijaitseva piirikunta. Sen väkiluku oli 81&nbsp;575 vuonna 2020 ja sen pinta-ala on 1&nbsp;670 neliökilometriä. Piirikunnan hallintokeskus on Marysville on myös sen suurin kaupunki.

Piirikunta perustettiin 18. helmikuuta 1850.

## Väestö
Piirikunnan asukkaista 56,3 prosenttia on valkoisia, 27,4 prosenttia latinalaisamerikkalaisia ja 6,3 prosenttia aasialaisia. 24,1 prosenttia puhuu myös muita kieliä kuin englantia. 93,6 prosenttia asukkaista on Yhdysvaltain kansalaisia. Piirikunnan väestön keski-ikä on 32,4 vuotta.

## Kuvia piirikunnasta

Tiedosto:Englebright Lake (6218415454).jpg|Englebrightin pato.
Tiedosto:U-2 Dragon Lady Returns to Beale Skies 160923-F-ZH169-566.jpg|Lockheed U-2 -tiedustelulentokone Bealen lentotukikohdassa.


## Lähteet

## Aiheesta muualla
Yhdystie 6110

**Yhdystie 6110** on yhdystie, joka johtaa Jyväskylän Etelä-Keljosta Keljonkankaan kautta Säynätsaloon. Tie alkaa valtatien 9 risteyksestä ja kulkee Muurameen kuuluvan Kinkomaan kautta.
Vasili Barmin

**Vasili Aleksandrovitš Barmin** (; 6. toukokuuta (J: 24. huhtikuuta) 1878 Pietarin kuvernementti, Venäjän keisarikunta – 8. heinäkuuta 1932 Tallinna, Viro) oli venäläinen insinööriupseeri, joka toimi Suomen Rakennushallituksen pääjohtajana vuosina 1913–1917.

Barmin kävi kadettikoulun Tiflisissä Georgiassa ja suoritti vuosina 1895–1898 Nikolain sotilasinsinöörikoulun. Hän valmistui Nikolain insinööriakatemiasta vuonna 1903 ja siirtyi esikuntaupseeriksi insinöörijoukkoihin. Hänet siirrettiin samana vuonna Kaukoitään Kwantungin alueelle ja hän oli Venäjän–Japanin sodan aikana vuonna 1904 Port Arthurin linnoituksen insinööripäällikön apulaisena. Vuosina 1905–1913 Barmin oli Helsingissä Viaporin linnoituksen insinöörikunnan jäsenenä ja myöhemmin yliupseerina. Hän osallistui Pietari Suuren merilinnoituksen rakennustöiden johtoon Tallinnassa. Barmin nimitettiin toisen sortokauden aikana vuonna 1913 Suomen yleisten rakennusten ylihallituksen ylitirehtööriksi. Hänet ylennettiin everstiluutnantiksi vuonna 1914 ja everstiksi huhtikuussa 1917.

Barminin roolia Rakennushallituksen johdossa on luonnehdittu lähinnä virkamiesmäiseksi ja hän oli epäsuosittu suomalaisten alaistensa keskuudessa. Hän puhui hieman ruotsia, mutta ei lainkaan suomea. Häntä pidetään Helsingin Aleksanterinkatu 6–10:ssä sijaitsevan valtion virastotalon (nykyinen Työ- ja elinkeinoministeriö) vuosina 1915–1917 toteutetun yhtenäisen julkisivun toisena suunnittelijana, sillä Magnus Schjerfbeckin signeeraamissa piirustuksissa on myös Barminin hyväksyntä. Barmin joutui eroamaan helmikuun vallankumouksen seurauksena keväällä 1917.

Barmin palveli vielä jonkin aikaa Mäkiluodon rannikkolinnoituksessa. Hän eli myöhemmin emigranttina Virossa. Vuodesta 1920 hän oli Viron puolustusvoimien palveluksessa ja osallistui rannikkolinnoitusten kunnossapitoon. Barmin sai Viron kansalaisuuden 1928. Hän kuoli vuonna 1932 ja hänet haudattiin ortodoksiselle Aleksanteri Nevskin hautausmaalle Tallinnaan.

## Lähteet
Juurettomat

**Juurettomat** (*Bless the Beasts and Children*) on Stanley Kramerin tuottama ja ohjaama yhdysvaltalainen nuortenelokuva, tyylilajiltaan draamakomedia. Vuonna 1971 Berliinin elokuvajuhlilla maailmanensi-iltansa saaneen elokuvan on Glendon Swarthoutin romaanin pohjalta käsikirjoittanut Mac Benoff.

Barry De Vorzon ja Perry Botkin Jr. olivat Grammy-palkintoehdokkaina elokuvan musiikista ja parhaan laulun Oscar-palkintoehdokkaina sen tunnussävelmästä ”Bless the Beasts and Children”, joka soi elokuvassa Carpenters-yhtyeen esittämänä.

## Juoni
Joukko ongelmaperheiden teinipoikia on lähetetty cowboy-teemaiselle kesäleirille. Pojat kiinnostuvat lähistölle aidatuista huonokuntoisista biisoneista, jotka odottavat vain joutumista metsästysharrastajien tappamiksi.

## Arvioita
*Helsingin Sanomien* Pertti Avola luonnehti *Juurettomia* sen videojulkaisun esittelyssä 1985 tuottaja-ohjaaja Stanley Kramerille tyypilliseksi vapaamieliseksi elokuvaksi yhteiskunnallisista ongelmista, tällä kertaa kasvatuskysymyksistä, asekulttuurista ja eläinsuojelusta. Avolasta tarina on puutteistaan huolimatta raikas koko perheen elokuva, jonka opettavaisuus ei ole liian alleviivaavaa. *[[Video-opas|Video-oppaassa]]* vuodelta 1994 Bello Romano rinnasti lämminhenkisen kasvutarinan näkökulmaltaan ja tunnelmaltaan Rob Reinerin 1980-luvun elokuvaan *[[Stand by Me – viimeinen kesä]]*. Hän antoi *Juurettomille* kolme tähteä viidestä.

## Lähteet

## Aiheesta muualla
*
Johannes Vatjus

**Johannes Vatjus** (s. 1980) kruunattiin tangokuninkaaksi Seinäjoen tangomarkkinoilla 2019. Vuonna 2020 hän hakeutui Kansallisoopperan koelauluihin ja tätä nykyä hän työskenteli kauden 2020/2021 Kansallisoopperan lauluosastolla harjoittelijana. Harjoittelijana hän työskenteli Kansallisoopperan oopperalaulajien ja kansainvälisten vierailijoiden rinnalla ja opiskeli samalla oopperalaulajan ammattia. Vatjus on äänialaltaan tenori. Hän asuu Haapavedellä.

Kaudella 2021–2022 hän työskenteli kiinnitettynä Kansallisoopperan lauluosastolla. Keväästä 2022 hän jatkoi työskentelyä freelancer laulajana.

Roolit Suomen kansallisoopperassa:
*Peppe, R. Leoncavallo: Pagliacci
*Ubaldo Piangi, A. Lloyd Webber: Phantom of the opera
*Gastone, G. Verdi: La traviata
*2. Nazarene, R. Strauss: Salome
*1. Armoured man, W.A. Mozart: The Magic Flute
*Tenor role, Circopera 2.0
*Cavaradossi, G. Puccini: Tosca (Haapajärvi)

## Lähteet

## Aiheesta muualla
* Johannes Vatjuksen Facebook-sivu
Pirita Niemenmaa

**Pirita Niemenmaa** (s. 10. syyskuuta 1984 Kauhajoki) on suomalainen laulaja, joka kruunattiin tangokuningattareksi Seinäjoen Tangomarkkinoilla vuonna 2019. Hän on esiintynyt vuodesta 2004 lähtien ja on käynyt Ikaalisten artistivalmennuksen vuonna 2006. Hän on osallistunut aiemmin 2000-luvulla laulukilpailuihin seuraavasti: 2016 Vuoden lauluääni (2. sija), 2016 Mister ja Leidit (voitto), 2016 Kristiinankaupungin kuningatar, 2016 Kalajärven kuningatar, 2017 Tangomaraton (16 parhaan joukossa) ja 2018 Tulitähti (3. sija). Hän ilmoittaa esikuvikseen laulajana Pirkko Mannolan, Laila Kinnusen, Heidi Pakarisen ja Tarja Lunnaksen.

Hän työskenteli ennen tangomarkkinoiden voittoa ABC-huoltamoketjun asemalla Seinäjoella ja palasi työhönsä keväällä 2020 kun koronavirusepandemian vuoksi kaikki esiintymiset ja suunniteltu Suomen kiertue peruuntui.

Niemenmaa osallistui yhdessä silloisen kihlattunsa Mikan kanssa syksyllä 2022 alkaneeseen Temptation Island Suomi -tosi-tv-ohjelmaan.

## Diskografia
### Singlet

* Tähdet tähdet (2006)
* Rion tähti (2020)
* Rakastatko laisinkaan (2021)

### Albumit
* Miten kaikesta kiittäisin (2021)

## Lähteet

## Aiheesta muualla
* Pirita Niemenmaan Facebook-sivu
TheFutureEmbrace

**TheFutureEmbrace** on amerikkalaisen muusikon Billy Corganin, vaihtoehtorock-yhtye The Smashing Pumpkinsin nokkamiehen debyyttisoololevy. Kesäkuussa 2005 julkaistun levyn elektronin soundi poikkesi merkittävästi useimmista Corganin aikaisemmista töistä.  

## Kappalelistaus

# "All Things Change" - 3:59 
# "Mina Loy (M.O.H.)" - 3:53 
# "CameraEye" - 3:04 
# " ToLoveSomebody " ( Barry Gibb / Robin Gibb ) - 4:00 
# "A100" (Billy Corgan / Bon Harris) - 4:23 
# "DIA" - 4:20 
# "Now (And Then)" - 4:43 
# "I'm Ready" - 3:44 
# "Walking Shade" - 3:14 
# "Sorrows (In Blue)" - 2:48 
# "Pretty, Pretty Star" - 3:46 
# "Strayz" - 3:31 

## Julkaisuformaatit

* CD-levy
* Ladattava albumi

## Tekijät

* Billy Corgan - laulu, kitara, rumpukone, synteettinen, ohjelmointi, tuotanto, sekoitus 
* Bon Harris - ohjelmointi, tuotanto 
* Brian Liesegang - lisäohjelmointi 
* Bjorn Thorsrud - tuotanto, sekoitus, suunnittelu 
* Matt Walker - lisäohjelmointi 

; Vierasmuusikot 

* Emilie Autumn - laulu ja viulu DIA:ssa 
*Jimmy Chamberlin - rummut DIA:ssa
* Robert Smith - laulu ja kitara " ToLoveSomebody ":ssa 

## Lähteet
Pillavuono

**Pillavuono** (kveeniksi *Pillavuono*, , ) on kylä Porsangin kunnassa Finnmarkin läänissä Pohjois-Norjassa. Pillavuono sijaitsee Porsanginvuonoon kuuluvan samannimisen vuonon tai lahden pohjukassa Billefjordelva-joen rannalla. 

Vuoden 2019 väestötilaston mukaan Pillavuonon osa-alueella (*grunnkrets*) asui 232 henkilöä****. 

Pillavuonossa sijaitsee Porsangin kunnan sisin ympärivuotisesti jäätön satama. Kylässä on myös merisaamelaista kulttuuria edustava Mearrasiida-keskus, merisaamelainen päiväkoti (*Billefjord sjøsamiske barnehage*), vuosiluokkien 1.-10. koulu (*Billefjord skole)**,* vuonna 1951 rakennettu kirkko sekä ruokakauppa*.*

Kylän läpi kulkee E6-tie, jota pitkin Lemmijoelle on noin 35 kilometrin ajomatka.

## Lähteet
Jonas Carlstedt

**Jonas Johanson Carlstedt,** ven. *Йонас Карлстедт*, (30. elokuuta 1745 Helsinki – 21. helmikuuta 1809 Loviisa) oli suomalainen juristi, pormestari, sekä porvariedustaja ruotsin Norrköpingin valtiopäiväivillä, sekä Suomen Pietariin matkanneessa lähetyskunnassa.

## Työura ja perhe
Carlstedtin vanhemmat olivat Jonas Arvidsson Carlstedt (Uudenmaan ja Hämeen läänin lääninkamreeri) ja Kristina Danielsdotter Juslenius. Jonas Carlstedt valmistui juristiksi ja toimi Turun hovioikeuden auskultanttina, Turun hovioikeuden ylim. kanslistina, varanotaarina sekä varatuomarina. Uransa viimeisinä vuosina hän toimi Loviisan pormestarina sekä porvariedustajana Norrköpingin valtiopäivillä vuonna 1800. Hän tuli myös Uudenmaan ja Hämeen läänin porvareiden edustajaksi Pietariin lähteneessä Suomen lähetyskunnassa vuonna 1808, mistä keisari Aleksanteri I myönsi hänelle lähetyskunnan mitalin.

### Ura Loviisan pormesatrina
Jonas Carlstedt nimitettiin Loviisan pormestariksi 16. marraskuuta 1789 ja hän astui virkaan vuoden 1790 alussa. Carlstedt hoiti tehtävää (22. helmikuuta 1809) kuolemaansa saakka, aiheesta on kirjoittanut historioitsija Gabriel Nikander, *Lovisa stads historia. I, 1745-1808**, sekä*, *Lovisa stads historia. II, 1808-1855**.*

Carlstedt kuoli naimattomana. Sisaruksia hänellä oli kolme: Gustaf Jonasson Carlstedt, Anna Jonasdotter Carlstedt ja Helena Johansdotter Carlstedt. 

## Kunnianosoitukset

*   Keisari Aleksanteri I:n lähetyskunnan muistomitali, jul. 17. marraskuuta 1808.

## Lähteet
* Sibelius-demokanta (''Jonas Johanson Carlstedt'') Viitattu 14.7.2019

### Viitteet
American Progress

**American Progress** on preussilaissyntyisen John Gastin vuonna 1872 tekemä maalaus, joka kuvaa kutsumuskohtaloa ja Yhdysvaltain länteen laajentumista. Maalaus on nykyään Autry Museum of the American West -museossa, Los Angelesissa, Kaliforniassa.

## Lähteet
Martti Haapamäki

**Martti Vesa Haapamäki** (s. 1950) on suomalainen diplomi-insinööri, insinöörineuvos, Seinäjoen Energia Oy:n entinen toimitusjohtaja ja Seinäjoen Tangomarkkinoiden taiteellinen johtaja.

## Lähteet